১৯২০ এর দশকে সৌদি সম্প্রসারণ ধীর হয়ে পড়ে। ইখওয়ানের কেউ কেউ আরো সম্প্রসারণের দাবি জানায়। তারা বিশেষ করে ব্রিটিশ নিয়ন্ত্রিত অঞ্চল যেমন ট্রান্সজর্ডানে সম্প্রসারণ চাইছিল। ১৯২২ থেকে ১৯২৪ সালের মধ্যে ইখওয়ান ট্রান্সজর্ডান আক্রমণ চালিয়েছিল। মধ্য আরবের কিছু এলাকা যা তখনও সৌদি-ইখওয়ান বাহিনীর হাতে আসেনি তাদের সাথে ব্রিটিশদের চুক্তি ছিল। ফলে আবদুল আজিজ ইবনে সৌদ ব্রিটিশদের সাথে সংঘর্ষের সম্ভাবনা অনুভব করেন। ইখওয়ানদের ধারণা ছিল ওয়াহাবিভিন্ন মতাবলম্বীরা ইসলাম বহির্ভূত। মুতায়র গোত্রের ফয়সাল আল দাউয়িশ এবং উতাইবা গোত্র ও ইখওয়ানদের নেতা সুলতান বিন বাজাদ ইবনে সৌদের বিরুদ্ধে শিথিলনীতির প্রয়োগের অভিযোগ আরোপ করেন।

এর ফলে বিদ্রোহ সংঘটিত হয়। সাবিলার যুদ্ধে ইখওয়ানদের পরাজয়ের মাধ্যমে এই বিদ্রোহের সমাপ্তি ঘটে। ১৯২৯ সালে জাবাল শামারে আরো কিছু লড়াই সংঘটিত হয়। ১৯৩০ সালে শেষ বিরোধী পক্ষের আত্মসমর্পণের মাধ্যমে বিদ্রোহ সম্পূর্ণরূপে শেষ হয়। বেঁচে যাওয়াদের কারাগারে পাঠানো হয়।

সৌদি আরব ঘোষণা
ইখওয়ান বিদ্রোহ
পাদটীকা
সৌদি-রশিদি যুদ্ধ